Kristoffer Brun

Kristoffer Brun (født 7. april 1988 i Bergen) er en norsk roer og verdensmester som representerer Bergens Roklub.

I Sommer-OL 2012 i London deltok han i dobbeltsculler (lettvekt) sammen med Are Strandli. De kom på fjerdeplass i sitt semifinaleheat og gikk ikke videre til finalen.

I 2013 vant Brun, sammen med Strandli, vm-gull i samme båtklasse. Det var Norges første VM-gull i roing siden Olaf Tufte vant i singlesculler i 2003, og Norges første VM-gull i lettvekt dobbeltsculler siden 1982.

I Rio-OL i 2016 tok han bronse sammen med Strandli, i samme båtklasse.

Brun er utdannet tømrermester og driver egen virksomhet sammen med idrettskarrieren. Han er sønn av tidligere fotballspiller og fotograf  Hans Jørgen Brun.

Under Sommer-OL 2020 i Tokyo som ble arrangert i 2021, ble han nummer 12 i dobbeltsculler lettvekt etter å ha falt i semifinalen.

OL-medaljer 
 2016  Rio de Janeiro -  Bronse i roing, dobbeltsculler lettvekt med Are Strandli

VM-medaljer 
 2013 –  Chungju –  Gull i roing, dobbelsculler, lettvekt med Are Strandli

EM-medaljer 
 2013 –  Sevilla –  Sølv i roing, dobbelsculler, lettvekt med Are Strandli
 2014 –  Beograd –  Bronse i roing, dobbelsculler, lettvekt med Are Strandli
 2015 –  Poznan –  Bronse i roing, dobbelsculler, lettvekt med Are Strandli
 2016 –  Brandenburg –  Bronse i roing, dobbelsculler, lettvekt med Are Strandli

Annet 
Kristoffer Brun er regjerende Norgesmester i mannskor som fast medlem og 2. tenor i mannskoret Birkelunden mannskor. Han er også en forkjemper for større bruk av nynorsk.

Referanser

Eksterne lenker 
 
 Kristoffer Brun under london2012.com

Norske roere
Olympiske bronsemedaljevinnere for Norge
Deltakere for Norge under Sommer-OL 2012
Roere under Sommer-OL 2012
Medaljevinnere under Sommer-OL 2016
Deltakere for Norge under Sommer-OL 2016
Roere under Sommer-OL 2016
Personer fra Bergen kommune
Fødsler i 1988
Norske snekkere
Deltakere for Norge under Sommer-OL 2020
Roere under Sommer-OL 2020
Olympiske medaljevinnere i roing
Norgesmestere i roing